# Anne Linnet

### Fra Wikipedia, den frie encyklopædi

Du har nye beskeder (forskel fra næstsidste redigering).

  For alternative betydninger, se Anne Linnet (flertydig). (artikler, som begynder med Anne Linnet)

Anne Linnet, 2006

Anne Linnet (født 30. juli 1953 i Åbyhøj) er en dansk komponist og sanger.

Hun er uddannet på Det Jyske Musikkonservatorium og var indtil 1985 gift med jazzsaxofonisten Holger Lauman med hvem hun fik 2 børn, Eva (Evamaria) og Jan Martin (Sean). Siden har hun fået 3 børn mere, hvoraf to er adopterede. Hun har levet sammen med både mænd og kvinder, og er gennem tiden blevet et lesbisk ikon.

Hun er en af de danske sangerinder og sangkomponister, som har holdt sig på toppen gennem flere årtier.

Op gennem 70'erne medlem af Shit & Chanel, som med sin kvindepolitiske musik uden paroler nåede ud til et bredt publikum. Meget kendt fra den epoke er også "Det er ikke det du siger" fra tiden med Anne Linnet Band. I 80'erne dannede hun Marquis de Sade, som var en helt ny stil.

I forbindelse med at Tove Ditlevsens roman Barndommens gade, blev filmatiseret i 1986 (Barndommens gade (film)), satte Linnet melodi til en række af Ditlevsens digte - herunder digtet Barndommens Gade.

I 1989 udgav Anne Linnet "Min sang" i samarbejde med Johannes Møllehave. Dette samarbejde har også ført en lang række kirkekoncerter med sig.

I 1996 skrev hun kammeroperaen Thorvaldsen.

I 2000 udgav hun sine erindringer. Bogen fik titlen Hvor kommer drømmene fra. Har desuden udgivet digte og børnebøgerne om hunden Ivan.

I foråret 2006 udstillede hun sine malerier i Rundetårn.

## [redigér] Ekstern kilde/henvisning

- Anne Linnets Hjemmeside

Anne Linnet, Hvor kommer drømmene fra. Rosinante. 2000

## [redigér] Diskografi

Langt fra komplet!

"Kvindesind" (Exlibris, 1977)
"Yoy're Crazy" (Better Day Records, 1979)
"Go' Søndag Morgen" (Pladecompagniet, 1979)
"Marquis De Sade (CBS, 1983)
"Hvid Magi" (1985)
"En Elsker" (1986)
"Barndommens Gade" (CBS, 1986)
"Jeg Er Jo Lige Her" (1988)
"Min Sang" (Pladekompagniet , 1989)
"Tal til mig" (Pladecompagniet, 1993)
"Nattog Til Venus" (1999)
"Jeg og du" (Grappa, 2000)
"Over Mig Under Mig" (2002)
"Her hos mig" (Universal Music A/S, 2005)

| Denne musik-relaterede biografi er kun påbegyndt. Du kan hjælpe Wikipedia ved at tilføje mere. |

Hentet fra "http://da.wikipedia.org../../../a/n/n/Anne_Linnet_9fd4.html"

Kategorier: Påbegyndte musikbiografier | Danske musikere | Personer med enkeltværker i Kulturkanonen | Født i 1953 | Robertprisen for årets musik

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- English
- Svenska